Kedves Imre!

Ne haragudj, hogy az e-mailedre ilyen későn válaszolok, de sok munkám volt. A közeljövőben megjelenő kötetem kiadását intéztem.

A napokban olvastam egy verset a neten. Tőlem távol állt, egyáltalán nem tetszett. Küldök neked pár sort a versből, kíváncsi vagyok a véleményedre. Ismersz már, mint a rossz pénzt, hogy milyen erős a kritikai érzékem, gondolhatod, hogy azonnal tollat ragadtam. Elkezdtem egy ironikus művet, egy ars poeticát.

Küldök neked pár csatolt fájlt, hogyan készült a nagy mű.

Üdv,

János

Kedves Janikám!

Megnyugvással olvastam leveled, ugyanis már nagyon régóta várom válaszodat.

Jól ismerlek, nem csodálkozom azon, hogy egy ilyen fűzfapoéta verse nem nyerte meg a tetszésedet. Silány fércmű. De manapság már mindenki művésznek érzi magát, akármilyen tehetségtelen is. Muszáj írnom arról, hogy mennyire fontos a művészi igényesség. Útravalóul küldeném minden kezdő poétának. Elküldöm jegyzeteim egy részét, olvasd műértő szemmel. Nem kímélj, ha kifogásolnivalód akadna.

Üdv,

Imre